Historia mundi
Historia mundi describit historiam hominum secundum materias archaeologicas et scriptas investigatas. Historia antiqua nota coepit cum scriptura inveniretur. Fundamenta autem civilizationis ad primam technologiam introductam et culturam excogitatam retro extenduntur. Praehistoria Aevo Palaeolithico ("Primo Aevo Lapidis") incipit, quod Aevum Neolithicum ("Novum Aevum Lapidis"), et Revolutio Neolithica (inter 8000 et 5000 a.C.n.) in Luna fertili secuta sunt. Illud aevum mutationem maximi momenti in historia hominum vidit, cum homines ordinatam plantarum et animalium tutelam inciperent. Agricultura progrediebatur, et plurimi homines vitam nomadicam reliquerunt et agricolae in coloniis perennibus facti sunt. Nomadismus in nonnullis locis continuabat, praecipue in regionibus secretis ubi erant paucae species plantarum quae domari poterant. Ubi progrediebatur, agricultura divisionem laborum incitavit ut cibus inter vera reservaretur. Inde divisio laborum ortum classis otiosae institutionemque urbium effecit.